ועדת העלייה, הקליטה והתפוצות, כנסת 25, פרוטוקול מספר 30, 2023-03-12 00:00

עודד פורר: הוואוצ'רים בחזון של משרד הקליטה, זה היה אמור להיות אולפן המשך, נכון?     

שי פירון: לא, בהתחלה כשאתה עוד התחלת עם העניין הזה, בהתחלה זו הייתה החלטת ממשלה 2446, דווקא כמשהו חליפי

עודד פורר: אצלי עוד לא היה ואוצ'ר, רק דיברנו על זה וזה יושם אחר כך

שי פירון: יכול להיות, אז אולי אצל אלכס

שי פירון:  ואז זה היה אמור להיות איזשהו פתרון שהוא פתרון אחר, מותאם

עודד פורר: ומי שלא מתאים לו ללכת לאולפן כי הוא רוצה לעבוד?     

שי פירון: בהתחלה זה לאוקראינה במלחמה קרים, בלגיה וצרפת, מ-2017 זה הפך לכלל המדינות עד 18 חודשים, ומדצמבר 2020 זה לכלל המדינות עד 10 שנים בארץ

אורלי נעים: וזה יכול להיות במקום אולפן משרד החינוך או בנוסף?     

עודד פורר: יורי אתה יודע להגיד באחוזים, בערך, כמה אצלך זה במקום אולפן משרד החינוך וכמה זה המשך?     

יורי לוומן: אני חושב שהיום זה 60 אצלנו 40 שם

יורי לוומן:  בגלל שאני יכול להגיד, אם טעיתי יבגני יכול לתקן אותי

שלומית אבינח: כמה המתנה לאולפן בראשון?     

יורי לוומן: קבוצה הכי קרובה בראשון, באולפן הסוכנות, תיפתח בינואר 2024

יורי לוומן:  אנחנו פותחים כמעט בכל שבוע

קריאה: המתנה של שנה

שי פירון: אני רוצה להגיד משהו ברשותך, אדוני יושב הראש

שי פירון:  אנחנו כפי שאמרנו גם בוועדה בכנסת, אנחנו לא מתחרים באולפנים הממשלתיים, אנחנו בינתיים נותנים, ועכשיו ביתר שאת, פתרון לעובדה שלאולפן משרד החינוך צריך לחכות היום כמעט חצי שנה

שלומית אבינח: שנה

שלומית אבינח:  בדקתי

עודד פורר: התחלנו לעשות ביקורים, לא בסיור ועדה, הייתי בביקור באשקלון והייתי בביקור באשדוד ובאשקלון פגשתי עולים שממתינים שנה, אני לא מדבר איתך על עולים אפילו לא מבוגרים, כי הבנתי שיש סדרי עדיפויות, וזה אגב עוד פעם שמשאירים את הדור המבוגר בלי שפה ובלי כלים להשתלב

עודד פורר:  עכשיו באשדוד, וגם באשקלון רופאים עם 14 שנות ותק שהם רק צריכים מבחן עברית עלו בנובמבר, אמרו להם אולי יהיה לכם בקיץ אולפן שתתחילו

עודד פורר:  ועד שהם יסיימו אותו

שי פירון: הבעיה היא בעיה אמיתית

שי פירון:  וגם אתה נתת הנחיה ואנחנו פועלים לפיה ללכת עם נושא הגאנט עם אולפנים שהם אולפנים תעסוקתיים

שי פירון:  אני עדיין מדברת ברמה של אולפני א', האולפנים הבסיסיים, אז אנחנו עושים מה שביכולתנו כרגע לעשות, מה שבטריטוריה שלנו

עודד פורר: אני שואל ככה שרי, הרי יש משבר באולפנים, של השכר, על כל מה שאנחנו מנסים לפתור בתוך הוועדה, להגיע ל - - - זה משפיע כרגע על היכולת של האולפנים לקלוט עולים?     

שי פירון: בוודאי, ואנחנו רואים את זה בביקוש אדיר אצלנו, פשוט בביקוש אדיר

שי פירון:  אנחנו עד עכשיו ניצלנו מינואר קרוב ל-20 מיליון שקלים

עודד פורר: שכמה זה היה בעבר?     

שי פירון: זה הבסיס שלנו

שי פירון:  בשנה שעברה ב-2022 זה היה 43 מיליון

שי פירון:  זו הערכת יתר, למה? כי אנשים שלוקחים את השובר ועמדו בכל הקריטריונים אבל בתוך שלושה חודשים לא מממשים אותו, זה חוזר ל-pool, אנחנו מחזירים

שי פירון:  אבל עדיין, זה רק כדי לסבר את האוזן שזה ממש אקספוננציאלי

שי פירון:       עכשיו לכן, בגלל שאנחנו לא יכולים לשקוט על השמרים ולא לתת רק פתרונות ביניים, אנחנו לקחנו כמשרד חברה אסטרטגית חברת לוטם באמצעות מכרז, ואנחנו יושבים על כל נושא, כמובן גם שיתוף עם משרד החינוך, אבל גם במשרד, על כל הנושא של לימוד העברית, ואנחנו באמת רוצים לעשות - -         

קריאה: מניפה הרבה יותר עשירה

שי פירון: - - גם של מענים, וגם חשיבה שהיא חשיבה אחרת, לא more of the same אלא להסתכל על זה מהזווית של הצרכים של הלקוח, וגם כן כפי שאתה הצעת ודי בצדק, לעבוד על האיזונים המאוד עדינים האלה, של מצד אחד למנוע הסללה מצד שני כן לבדוק תוצאות

עודד פורר: איך אתם בודקים תוצאות?     

שי פירון: היום אנחנו בודקים תוצאות לפי מבחנים

שי פירון:  להגיד לך, כל הביקורות כפי ששמעת פה הן מאוד הדוקות

שלומית אבינח: מי מכין את המבחנים?     

שי פירון: יצאנו במכרז

שי פירון:  מי שכותבת לנו את המבחנים זו אותה כותבת שכותבת גם למשרד החינוך ובדיוק באותה רמה

אורלי נעים: באותה רמה

שלומית אבינח: זו חברת מרמנט, זה לא אתם?     

שי פירון: בוודא, חברת מרמנט, באמצעות רות דוידוביץ' שכותבת גם למשרד החינוך

עודד פורר: והם גם עושים את הבדיקה של המבחנים?     

שי פירון: חברת מרמנט כן

שי פירון:  אנחנו כפי שהצענו, היה שיח בין משרדים ואחת מהמלצותיו היא באמת לעשות סטנדרטיזציה, ללכת, ואנחנו רוצים בכך להחיל עלינו את מבחני משרד החינוך, ושהם יבדקו ואנחנו מחכים לתשובות בעניינים האלה בהחלט

שלומית אבינח: למה לא הסכמתם שחברת מרמנט ישתתפו בדיון הזה?     

שי פירון: אנחנו כמשרד, לא הספקים מייצגים אותנו

שלומית אבינח: כי התנגדתם שהם יהיו, ועשיתי תחקיר לסיור הזה, והבנתי שהם גורם מאוד מרכזי, הם בודקים והם גם - - -     

שי פירון: הם גורם מרכזי מטעמנו, הם המבצע שלנו

שי פירון:  אנחנו נותנים להם את ההנחיות, ולכן גם אנחנו כמשרד ממשלתי נותנים את התשובות לטוב ולרע

שי פירון:  אם הם יעשו פשלה, זו לא פשלה שלהם, זו פשלה שלנו

שלומית אבינח: אבל מי יודע על זה? הציונים? המבדק? הבקרה?     

שי פירון: אנחנו, מה זאת אומרת? אם ספק יודע והמשרד לא יודע? זו לא רק תעודת עניות, זה איום ונורא

שלומית אבינח: לא נתקלתי בכזאת התנגדות שישתתפו בדיון, אבל בסדר

שלומית אבינח:  אמרתי את זה גם לפרוטוקול

עודד פורר: אני אומר את זה לכם

עודד פורר:  כל פעם שמנסים להסתיר משהו, אז אתה שואל

קריאה: לא מסתירים כלום

עודד פורר: בסדר, זאת התחושה, כשמזמינים מישהו לדיון בוועדה ואומרים הוא לא יגיע, זה אוטומטית עלול לעלות

דלי אלי: אם יורשה לי אני רוצה להגיד משהו

דלי אלי:  הנושא של המחסור במורים, אנחנו עדים לו עכשיו עקב המלחמה והעלייה פי שלוש ופי ארבע שהגיעה יחסית לשנה שעברה, אבל המחסור הוא לא חדש

דלי אלי:  אני יכולה לומר שהמחסור במורים היה קיים גם בשנים קודמות, ואם המחסור קיים במחוז חיפה והצפון שאני ניהלתי אותו במשך כמה שנים, והיה מחסור חמור, אז על אחת כמה וכמה במחוז תל אביב והמרכז, ועכשיו כמו שאני אומרת ביתר שאת, בעקבות העלייה המאוד מאוד גדולה, אני יודעת שמשרד החינוך עשה מאמצים מאוד גדולים בלגייס מורים, והחזיר מורים

עודד פורר: פשוט זמננו קצר

עודד פורר:  הסיפור של האולפנים, אני כבר מכיר אותו, אני מכיר את הבעיה, ואני גם מכיר את האירוע מול אולפני משרד - - - מצד שני אנחנו נמצאים בתקופה, כל יום מגיעים מספרים של עולים, שלדעתי בפעם האחרונה שראו במשרד מספרים כאלה, זה היה לדעתי לפני 20 שנים

עודד פורר:  עכשיו, אם נמשיך בפרקטיקה הזאת של אני אפעיל עליהם את הלחץ עד שהם יעשו את ההסכם ועד שהם יגייסו, הפתרון למצב כרגע לא יגיע

דלי אלי: נכון, לא משם

דלי אלי:  לכן אני אומרת שאנחנו עושים את החשיבה במשרד, שהיא אחרת, שהיא שונה

עודד פורר: אתם צריכים לחשוב יותר מהר, זה המסר שאני מנסה להעביר לכם

שי פירון: בשביל זה אנחנו לא סומכים רק על כוחות פנים, ולקחנו חברת אסטרטגיה, חברת לוטם

עודד פורר: יש פה כמה דברים שהם ברורים

עודד פורר:  אחד זה התשלום, וזה עלה גם בדיונים בוועדה

עודד פורר:  מגיעים עולים, משפחה, זוג, שני ילדים וסבא סבתא

עודד פורר:  איך הם ישלמו? הם לא יכולים לשלם

עודד פורר:  אז אם יש אולפן שנותן להם מקדמה, בסדר, זה נחמד

קריאה: רוב האולפנים הם כאלה

עודד פורר: בסדר ועדיין, זה כאילו המשרד לוקח אשראי על גופים אחרים

עודד פורר:  למה לא לתת, בסוף לעולה צריך להיות ואוצ'ר ביד שהוא יכול לנצל אותו

עודד פורר:  את הוואוצ'ר הזה הוא מביא לאולפן שזכה במכרז

עודד פורר:  האולפן יבוא אליכם ויתחשבן איתכם

עודד פורר:  אגב, אני חושב שגם יהיה לכם כמשרד יותר קל, יהיה לכם גם יותר קל לאכוף על אולפנים דברים שצריכים לאכוף על אולפני, שאתם פחות אוכפים היום

עודד פורר:  יש אולפנים בכל מיני רמות

עודד פורר:  אני אומר, בסופו של יום צריך - -     

קריאה: להיות פרקטיים

עודד פורר: הרי היום, ראינו את זה גם בוועדה, אם העולה לא מרוצה, הוא לא הולך לאולפן מה אתה רוצה אתה הלכת, צריך להיות איזושהי אחריות של המשרד על האירוע הזה

עודד פורר:  ואתם חייבים לעשות את זה מהר, הוועדה הייתה לעבוד בינואר, אנחנו כבר במרץ, בחודש הבא זה פסח, תיק תק נגמרת חצי שנה

עודד פורר:  צריך למהר, ואמרתי את זה גם לשר שלכם

שי פירון: אנחנו כבר הנענו את התהליך

עודד פורר: אני יודע שאני קצת מלחיץ את המשרד אבל זה לא אירוע רגיל

עודד פורר:  משרד העלייה והקליטה היום לא פועל באירוע רגיל של לפני 7-8 שנים, לא כמו כשהייתי מנכ"ל, וגם אז הייתה עליה פתאום בעלייה

שי פירון: ולמרות שהוא פועל באותו סטנדרט של כוח אדם, הוא פועל בפול תפוקה

עודד פורר: אבל קבלת ההחלטות צריכה להיות יותר מהירה

יורי לוומן: סליחה, יש רק עוד המלצה אחת שאני יכול להמליץ מהצד של השטח

יורי לוומן:  אנחנו חוגגים את כל החגים, גם סיגד גם פסח גם חנוכה, ובנוסף אנחנו סגרנו בשיתוף פעולה עם קק"ל ופתחנו חורשה אולפן - - - ואת כל התלמידים הבאנו בט"ו בשבט לפני שבועיים, 650 עולים חדשים וכל אחד נטעו עץ ועוד מעט הם יכולים לבוא לשם ולראות את העץ שלהם

יורי לוומן:  כל אחד קיבל ואוצ'ר עם מספר למצוא

יורי לוומן:  זה משהו שאני יכול להמליץ מהצד שלנו של השטח, שזה חייב להיות מתוך השעות לימודי ואוצ'ר שיש גם חגים, יש גם תרבות, סיורים, כי אנחנו עושים את זה אבל על חשבוננו

יורי לוומן:  זו לא דרישה שלכם, זה אנחנו עושים עם שיתוף הפעולה של העירייה, עם יבגני, עם איריס

עודד פורר: העירייה רוצים להוסיף משהו?     

יבגני ברחמן: כן, שני דברים

יבגני ברחמן:  קודם כל רציתי לשאול אם אפשר יורי, למה אתם עושים רק שמונה תלמידים? למה לא לעשות 15 תלמידים? מה, זו בעיה? אם בכיתה רגילה בעירוני זה 25 תלמידים?     

קריאה: בגלל מספר השעות

יבגני ברחמן: שוב פעם אני חוזר, למה לא להרחיב בכל האולפנים האלה? אפשר להכפיל פי שניים

שי פירון: אנחנו עושים על זה חשיבה

שי פירון:  בסך הכל, מה שמשמעותי זה זמן תלמיד מול מורה

שי פירון:  עכשיו, באולפן ממשלתי יש 25 תלמידים עם 450 שעות

שי פירון:  פה אנחנו נותנים 260-320 לתלמידים מתחילים, אז צריך שיהיה זמן ביטוי רב יותר לכל תלמיד

שי פירון:  יחד עם זאת, בהחלט אפשר לבדוק גמישות וזה חלק מהבדיקות שאנחנו עורכים כעת

עודד פורר: אני רוצה להספיק לראות את האולפן

יבגני ברחמן: עוד דבר חשוב, אנחנו גילינו בעיה בכל העיר אצלנו, חוסר מורים בבית הספר, הילדים צריכים לקבל שש שעות בשבוע של עולים חדשים

קריאה: זה של משרד החינוך, לא שלנו

יבגני ברחמן:  מה עשינו ביחד עם איריס, בזכותה? אנחנו פתחנו פה 10 כיתות מגיל חמש עד גיל 18, 400 ילדים

עודד פורר: פה באולפן הזה?     

יבגני ברחמן: לא, בראשון לציון, גם פה, בכל מיני, גם בבית הספר

יבגני ברחמן:  לקחנו מורים פעמיים בשבוע

יבגני ברחמן:  יש לנו גם אולפן לילדים מגיל חמש עד גיל 18

שי פירון: במסגרת הכספים של תמיכות של המשרד? מאיזה תקציב?     

קריאה: של העירייה

עודד פורר: מאיזה תקציב איריס?     

איריס ארונין: קודם כל יש לנו את הכיתות של תלמידי משרד הקליטה שאנחנו עושים, אבל הכפלנו פי עשר את כמות הילדים ולכן אנחנו היינו צריכים לגייס גם תרומות

קריאה: התקציב גדל פי 10?     

איריס ארונין: התקציב לא גדל פי 10

איריס ארונין:  היו לנו תורמים פרטיים, הייתה לנו גם את פדרציית ניו יורק, גם הרשות הייתה צריכה להכפיל את התקציב שלה בדיוני תקציב, לא הייתה ברירה

שי פירון: אנחנו שוחחנו איתם וביקשנו באמת

יבגני ברחמן: עוד דבר אחרון שפתחנו איתם ביחד עוד שתי כיתות, מגיעים לפה בעל ואישה, האישה בלי תעודת זהות בתהליך, ה'5

יבגני ברחמן:  אז פתחנו שתי כיתות, עכשיו חינם פה בעיר אצלנו, נותנים להם חינם אולפן

יבגני ברחמן:  את זה גם עשינו בזכות של מנהל קהילה

שי פירון: אלו לא הקליינטים שלנו לצערי עדיין, אבל בתקווה שהם יהיו

יבגני ברחמן: הם לא פליטים

יבגני ברחמן:      - - -     

קריאה: לא, הם מחכים לסטטוס, הם מחכים למעמד

עודד פורר: אלו אנשים שבאיזשהו שלב יוציאו תעודה

עודד פורר:      לא מדבר על דור רביעי

עודד פורר:  מגיע דור שני, מגיע עם האישה

יבגני ברחמן: ילנה תגידי להם עכשיו עוד משהו

אנה ליטרובניק: יכול להיות שהם לא באו ביחד ואז היא באה קודם והוא בא, והם גם נשואים טריים, ואז משרד הפנים - - -     

ילנה קליאמנוב: אז גם חשוב לציין שמי שלא עשה אולפן הוא לא יכול גם לקבל ואוצ'ר אחר כך להמשך הסבה מקצועית, וזה גם הם אחר כך ממתינים

עודד פורר: אגב, נושא שעלה לי

עודד פורר:  הם אומרים שהם לא יכולים לקבל ואוצ'ר, הם אומרים אני יודע עברית

קריאה: יש מבחן, זו אופציה לעשות מבחן

עודד פורר: אמרו שלא נותנים להם לעשות מבחן עד שהם לא מסיימים אולפן

שי פירון: זה מתאים כי אנחנו בעצמנו בודקים, כל עולה שמעוניין אפילו סתם, בלי שום קשר שפונה אלינו אני רוצה להיבחן

שלומית אבינח: איך הוא פונה?     

שי פירון: איך שהוא רוצה, דרך המחוז, אנחנו מכניסים אותו למועד הקרוב ביותר של הבחינה, ואם זה דחוף לו אננו עושים לו אפילו בחינה אישית

עודד פורר: את זה צריך לעדכן, אשדוד זה לא אצלך אנה?     

אנה ליטרובניק: לא, אשדוד זה מחוז דרום

עודד פורר: בסיור שאני עשיתי שם עם העיריה ובית העולה, זו התמונה שעלתה

אנה ליטרובניק: אני אעדכן

אנה ליטרובניק:      (בהמשך הסיור):     

בלה צירקין: הבניין שלנו הוא בקומת קרקע

בלה צירקין:  בקומת קרקע יש שמונה דירות גן, ואולם לפעילות חברתית

בלה צירקין:  באולם לפעילות החברתית מתקיימים אירועים רבים, קונצרטים, הרצאות, חגיגות חגי ישראל, חגים מסורתיים של דוברי רוסית, ומעל קומת הקרקע יש עוד שמונה קומות - - - בכל קומה 24 דירות

בלה צירקין:  עכשיו, את כל הדיירים אנחנו מקבלים בהתניה של משרד הקליטה

בלה צירקין:  מתוך 200 דירות יש לי רק דיירת אחת דוברת רומנית, כל השאר דוברי רוסית

קריאה: משרד הקליטה, הקרקע חומה בזמנו היה תקציב שלא נוצל כל התקציב, עוד המשיכו את זה או שזהו כבר לא עושים מכרזים?     - - -     

בלה צירקין: חבר שלי, אלכסנדר לנדובר, 17 שנים בחודש הבא אנחנו חברים, באפריל

בלה צירקין:  אז הוא יושב ראש של ועד הדיירים, ואני מאוד מאוד נתמכת בוועד הדיירים למרות שזה לא ארגון רשמי או פורמלי, ממש לא, ממש לא

בלה צירקין:  והוא מדבר עברית

מיכאל בנדרסקי: זה לא ככה

מיכאל בנדרסקי:  כי העברית שלי רק לשוק, אני מצטער

מיכאל בנדרסקי:  אני תרגמתי על מה דיברת

בלה צירקין: אז בבקשה, מי שרוצה לשאול, הוא בא לפה במקרה, פשוט הדלת פתוחה

בלה צירקין:  אתם יכולים לשאול אותו כל שאלה

עודד פורר: לנו יש עוד זמן? אני לפי לו"ז, אני לא יודע מה הלו"ז בהמשך

בלה צירקין: אולי תלכו לראות איך אנשים חיים?     (בסיור):     

קריאה: הם משלמים שכר דירה?     

עודד פורר: לחברה הכלכלית?     

בלה צירקין: לחברה הכלכלית, כן

עודד פורר: והסיוע שהם מקבלים?     

בלה צירקין: בבניין הזה הסיוע שהם מקבלים מגיע לחשבונות הפרטיים שלנם

עודד פורר: בבניין ההוא לא     

בלה צירקין: בבניין ההוא לא

בלה צירקין:  כל הסיוע מועבר ישירות לחברה הכלכלית על פי ה - - - שמחוברת לחוזה

בלה צירקין:  זאת אומרת כל דייר שם יודע שהוא מעביר את הזכות לסיוע בשכר הדירה ישירות ל - - -     

עודד פורר: לחברה הכלכלית

בלה צירקין: - - - ממקורות עצמאיים, והוא משלים ממקורות עצמאיים

בלה צירקין:  בודד משלם 230 שקלים וזוג 300

עודד פורר: ופה?     

בלה צירקין: פה לא ככה

בלה צירקין:  פה הם מקבלים סיוע לשכר הדירה לחשבונות הפרטיים של הבנק, ובודד משלם כאן 930 וזוג 1,230

עודד פורר: כמה הם מקבלים בסיוע?     

קריאה: זה יוצא בשורה התחתונה אותו דבר

בלה צירקין: פלוס מינוס 100-120 שקלים

בלה צירקין:  אתם רוצים להיכנס לדירת קרקע? אלו חברי ועד הדיירים, ואנחנו רוצים לראות דירות, כן? לא רוצים לראות דירות?     

עודד פורר: הם מרוצים פה?     

אלכסנדר לובוצקי: הבניין שלנו יפה מאוד, ולגור שם זה מצוין

עודד פורר: כמה שנים אתה גם פה כבר?     

אלכסנדר לובוצקי: מיום ראשון

עודד פורר: וכולם ותיקים?     

אלכסנדר לובוצקי: כולם ותיקים, 17 שנים

אלכסנדר לובוצקי:  בבניין הזה היה משהו לא בסדר, אז אנחנו ביחד עם רייף תיקנו הכל ועכשיו כל הפרויקטים שיהיו דומים לבניין שלנו, יהיו בפרויקטים

אלכסנדר לובוצקי:  זה בעזרת מיכאל רייף

עודד פורר: יש לכם פה פעילות תרבות? הופעות?     

אלכסנדר לובוצקי: אני חושב שזה אחראי שר התרבות שלנו

אלכסנדר לובוצקי:  בכל חודש יש לנו קונצרטים, וקונצרטים טובים, ובקונצרטים יש לנו שחקנים מאופרה וזה ברמה גבוהה

בלה צירקין: חבר'ה, אתם רוצים לראות יש לנו פה את הלוח עם התמונות?     

מיכאל רייסר: במקרה נופל על היום, מחלקת קליטה עושה קונצרט במופת הזה, היום הקונצרט

מיכאל רייסר:  יש זמן ב-19:00 בדיוק היום

בלה צירקין: זה הכל מהעולם שלנו, בלי יוצא מן הכלל

בלה צירקין:  יש סולנים של אופרה ישראלית, ויש להקות מאוד נחשבות

בלה צירקין:  בקיצור, שרת התרבות שלי לא מכניסה כל אחד ואחד, ממש לא

אלכסנדר לובוצקי: בבניין שלנו יש סנוקר, זה מתנה ממיכאל רייף

אלכסנדר לובוצקי:  יש בבניין שלנו ספרייה עם 4,500 ספרים

אלכסנדר לובוצקי:  יש לנו בבניין חדר כושר שאנחנו סידרנו מכל מיני שכנים שגרו בבניין

אלכסנדר לובוצקי:  יש לנו כל מה שצריך, ואני חושב שהממשלה - - - אם אתה רוצה לראות משהו או יש לך שאלות, בבקשה, או יש לך שאלות אם אני יכול אני יכול להסביר לך, או לא אז יש תרגומים

עודד פורר: השאלה שלי רק למשרד הקליטה, אבל אין פה מישהו מאגף דיור?     

שלומית אבינח: יש אותה, מרינה שוורץ

שלומית אבינח:  איפה מרינה?     

עודד פורר: התקציב של קרקע חומה שהיה, לא נוצל

עודד פורר:  אפשר להילחם על זה? אבל ראשון לציון רוצה, ולדעתי גם אשדוד רוצה אם יתנו לה

אנה ליטרובניק: אני חושבת שגם רחובות הייתה בדרך

עודד פורר: רחובות אבל אף פעם בסוף תמיד העירייה היה לה זה וזה

אנה ליטרובניק: אבל היה שם איזה משהו

אנה ליטרובניק:          (בהמשך הסיור):     

עודד פורר: היינו גם במקבצים וגם באולפנים והיום אני מכיר את הפעילות פה בעיר יפה מאוד

רז קינסטליך: אנחנו רוצים עוד מקבץ תכניס לך את זה

עודד פורר: זה מה שביקשתי , משרד הקליטה אני חושב שיש לכם בקשה מראש העיר

עודד פורר:  האבסורד הוא שהיה תקציב על מכרזים על קרקע חומה

עודד פורר:  ולא כל הרשויות ניגשו

עודד פורר:  ראשון ניגשה וקיבלתם, ולא ניצלו את כל התקציב

עודד פורר:  התקציב לא נוצל ומשרד הקליטה צריך לפנות פה לאוצר ולהגיד תנו לנו לעשות עוד סיבוב

עודד פורר:  לא כל הרשויות, רחובות לא ייגשו, וחולון לא ייגשו אבל ראשון ייגשו? א שדוד ייגשו? אפשר לבנות עוד איזה 3-4 מקבצים

רז קינסטליך: למה לא ניגשות רשויות אחרות סתם לדעת? חשוב להבין זה אפילו פרויקט כלכלי

עודד פורר: יש ראשי רשויות שלא רוצים קשישים בעיר

רז קינסטליך: אנחנו גאים ושמחים לקבל את הקשישים

עודד פורר: אני אומר לך את האמת - - -     

רז קינסטליך: מה ההיגיון בזה? יושב ראש המנכ"לים מה ההיגיון בזה?     

דורון מילברג: יש אנשים - - -     

דלי אלי: יש גם את העניין של צביון העיר, רוצים שתיראה עיר של צעירים, משפחות צעירות

רז קינסטליך: ברוך ה' קיבלנו עכשיו עשרות אלפים של צעירים במחיר למשתכן

עודד פורר: שתדע גם שהמקבץ זו הדרך הכי מכובדת והכי יפה לתת לאנשים להזדקן

עודד פורר:  חבר'ה פגשנו שם שגר שם 17 שנים

רז קינסטליך: אני עשיתי את המקבץ הראשון

עודד פורר: הם חיים כמו בני אדם, בדירה

עודד פורר:  אגב, למדינה זה עולה אותו דבר

עודד פורר:  המדינה לא השקיעה פה

רז קינסטליך: כן, דרך ביטוח לאומי

עודד פורר: כן, גם ככה משלמים להם את התקציב הזה

עודד פורר:  אבל הם חיים ביחד, ויש קהילה, ויש הופעות, ויש חדר כושר, ולעירייה כאן, גם כעירייה אני חושב שיותר קל לטפל כי ברגע שיש לך את זה במקבץ, אתה לא צריך לפזר את ההופעות

עודד פורר:      - - -     

רז קינסטליך: רגע שאני אבין, יש דלתא כספית שנשארה באוצר והם יצאו?     

עודד פורר: האוצר לקח כנראה בחזרה את הכסף

עודד פורר:  כשאני הייתי מנכ"ל קליטה, עשינו את המכרז הזה, זה היה 2014, אחר כך עשו עוד סיבוב אחר כך

עודד פורר:      - - -     

דלי אלי: אבל אתה לא מכיר אותנו

דלי אלי:  אז אם אפשר להציג את עצמנו? משרד העלייה והקליטה אני מנהלת מחוז תל אביב והמרכז, נעים מאוד דלי אלי

אנה ליטרובניק: אנה ליטרובניק, מנהלת מרחב

אורלי נעים: אני אורלי נעים מנהלת תחום אולפנים וחינוך במשרד הראשי

שי פירון: דוקטור שרי פייר סגנית מנהל חטיבת רשויות ארגונים וקהילה במשרד העלייה והקליטה

מרינה שוורץ: ואני מנהלת תחום דיור במחוז תל אביב, מרינה שוורץ

שלומית אבינח: ביניה גל דובר הוועדה

קריאה: מרק היועץ של חברי הכנסת

שלומית אבינח: שלומית אבינח מנהלת הוועדה

שלומית אבינח:  המקליט רושם הפרוטוקול

רז קינסטליך: כן, יאללה איריס

איריס ארונין: אז הכנו בעצם איזושהי מצגת שאתם כבר ראיתם חלק מהפעילות, אבל כמובן על קצה המזלג יש לנו אתגר גדול, השנה שילשנו את כמות העולים ובנוסף לזה כמובן תושבים חוזרים וכמובן הפליטים

שלומית אבינח: כמה קיבלתם?     

איריס ארונין: בנתונים שלנו 3,000 משרד הקליטה ידייק

קריאה: קצת פחות, 2,927

איריס ארונין: בדרך כלל קולטת 1,000 עולים בשנה, אנחנו כרגע על 3,000 בנוסף לזה תושבים חוזרים ופליטים שעוד לא נכנסים לנתון הזה

רז קינסטליך: איך זה ביחס לערים אחרות סתם מסקרן אותי לדעת?     

קריאה: ראשון לציון בעשירייה הראשונה

עודד פורר: ואגב תמיד הייתם, גם כשלא היה הרבה

אנה ליטרובניק: בשנה שעברה זה היה 349 סה"כ, השנה 2,927

איריס ארונין: אבל גם בשנה שעברה הייתה שנת קורונה

רז קינסטליך: אני הולך על המספרים שלנו 3,000

רז קינסטליך:  אבל אתה יודע זה כמו שחייג אליי שר האוצר דאז ליברמן ושאל אם יש לי קרקעות לאתר לבנות את זה, אנחנו כמובן ישר התייצבנו - - - נתתי לו שלושה או חמישה מבנים - - - מאוד בסוף זה לא יצא לפועל

רז קינסטליך:  כל הזמן אני אומר אם לא נדע מאיפה הגענו אבוי לנו, שזו כמדיניות שלנו היום של ההנהלה, היא מאוד גבוהה כן לסייע, כן לתת, כן להוביל את נושא הקליטה עם כל הקושי של זה, ויש בזה קושי עצום

רז קינסטליך:  כן איריס, לא נפריע לך

איריס ארונין: אז בעצם אנחנו כמובן עובדים בשיתוף פעולה מלא עם משרד הקליטה

איריס ארונין:  מחלקת הקליטה עכשיו במיוחד, קודם כל רואה את עצמה כמי שאחראית על מיצוי הזכויות של העולים שמגיעים וכמובן אנחנו מלווים אותם עד לקליטה מיטבית בעיר וממשיכים ללוות

איריס ארונין:  כבר לפני, כל מה שקשור לדירות קלט, יש לנו עכשיו דירה שניה כי הבנו שדירה אחת לא מספיקה, אז יש לנו דירה שניה שאנחנו סוגרים איתה חוזה

איריס ארונין:  כל מה שקשור לאולפנים ותגבור שפתי אנחנו יודעים שזה, גם לילדים, זה משהו שהוא must ולכן באמת הכפלנו את כמות המסגרות

איריס ארונין:       יש לנו עשר מסגרות היום שפועלות בעיר שמשלימות את המסגרות של מנהל החינוך, שירותי ייעוץ, ייעוץ משפטי, חינוכי, ליווי ההורים, מסגרות משלימות גם חברתיות זה מאוד מאוד חשוב גם לחוסן המנטלי שלהם שאנחנו משקיעים בזה גם המון, פעילות חברתית כמובן לכל הגילאים עם הדגש של שילוב בחברה הישראלית, הכל תמיד עם הערכים של יהודים ושילוב בחברה הישראלית

איריס ארונין:  קבוצות העצמת נשים עולות, יש לנו מועדון נשים עולות, המון נשים עלו לארץ כאימהות, יש כאלו שעלו גם רק עם תיק גב עם הילד שלהם, יש לנו גם פעילות שמשלבות את העולות הוותיקות עם העולות החדשות, וכמובן גם מגוון גדול מאוד של פרויקטים גם בשיתוף משרד הקליטה שעוזר לעולים

יבגני ברחמן: חשוב לציין שהוספנו עוד שלושה עובדים עולים חדשים באישור של ראש העיר, בנוסף שיש לנו עוד שלושה דרך חברה עירונית, שעוזרים

דלי אלי: נוספים דרך החברה העירונית מעבר למה שמשרד הקליטה עוזר לנו כי היינו חייבים לעמוד בעומס הזה

עודד פורר: משרד הקליטה אתם הגדלתם את מספר הפרויקטורים?     

שי פירון: כן

שי פירון:  אנחנו הגדלנו את מספר הפרויקטורים למרות אילוצי התקציב

עודד פורר: בשנת 2022?     

שי פירון: בשנת 2022 בוודאי שהגדלנו, הוספנו עוד 40 - - -     

עודד פורר: ויש תוספת לתקציב 2023?     

שי פירון: לתקציב 2023 יש עוד תוספת, אנחנו הגשנו עכשיו בוועדת חריגים

שי פירון:  אבל בעיקרון אנחנו נותנים גם פרויקטורים לעידוד העלייה לערים מאוימות לפי נספח ג'

רז קינסטליך: מה זה ערים מאוימות?     

שי פירון: ערים מאוימות אלו בעיקר ערים ביהודה ושומרון שיש עליהם איום ברמה ביטחונית לפי הגדרת משרד הפנים, וגם לערים מעורבות

רז קינסטליך: ועיר שקולטת לא מגיע לה עוד?     

שי פירון: כן, בהחלט, אנחנו נתנו, אז גם זה

רז קינסטליך: מה שהגיע אלינו בסוף לא מספיק לנו

רז קינסטליך:  אתן יודעות את זה

רז קינסטליך:      - - -     

דלי אלי: יש לכם שלוש משרות

איריס ארונין: שניים וחצי

דלי אלי: שניים וחצי

דלי אלי:  ואוקראינה

דלי אלי:  עוד שניים שלא איישתם אותם אני מבינה?     

קריאה: לא ארונן, איישנו

קריאה: לא, חצי משרה של דובר אנגלית גם לא

קריאה: אבל אוקראינה כן

יבגני ברחמן: בנוסף לזה הוספנו עוד שלושה לפי הצורך

שי פירון: זה מבחן התמיכה עם התקציב הגדול ביותר

קריאה: הכי מורכב

שי פירון: גם הכי מורכב, גם הכי מסייע לאמונתנו, ולכן גם הכי רב מבחינה תקציבית, אנחנו מדברים על למעלה מ-25 מיליון שקלים

איריס ארונין: אבל השניים של אוקראינה בעצם מבחינתכם ממשיכים?     

שי פירון: בוודאי, אנחנו הכנסנו את אוקראינה

קריאה: עדיין אין אישור, עוד לא העברנו ל-2023

קריאה:  אבל בתוכנית התקציבית שאתם העברתם, הרי אישרתם תקציב בממשלה, התקציב שאישרתם בממשלה - - -     

שי פירון: לא אושר

שי פירון:  לכן אנחנו הגשנו לפני שבוע בקשה לוועדת חריגים, כי מאוד חשוב לנו כוח אדם, גם לשמור על הרצף התעסוקתי

קריאה: אני לא מבין, אמרתם שיש תקן שלא הוגש על ידינו?     

קריאה: לא אויש

רז קינסטליך: חצי תקן דובר אנגלית

רז קינסטליך:      - - -     

קריאה: זה חוץ מהשלושה תקנים? ומה הבעיה לאייש דובר אנגלית?         

קריאה: עכשיו היו שניים שהסירו מועמדות כי השכר מאוד נמוך

מיכאל בנדרסקי: אבל אי אפשר לשנות את זה לדוברי רוסית כמו שאני עשיתי בזמנו?     

אנה ליטרובניק: כן אבל יש כאן עדיין אחוז מסוים של דוברי אנגלית-צרפתית

אנה ליטרובניק:  אז צריכים לתת להם מענה לפי נוסחה

רז קינסטליך: זה לא אחד במקום השני, צריך גם וגם

קריאה: אנחנו מחפשים עכשיו, לצערנו בשבוע שעבר זה ירד מאחד

דורון מילברג: טוב תדברי איתי אחרי הפגישה הזאת, נראה מה

דורון מילברג:  אולי השכר הוא שכר מינימום וצריך לשווק אותו טיפה

שי פירון: השכר, אני רק רוצה לומר, שהשכר שמשרד העלייה והקליטה נותן במבחן הזה הגדיר כשכר למשרה מלאה הוא 150,000 שקלים

דורון מילברג: זה עלות שכר?     

שי פירון: זה עלות שכר

דורון מילברג: עלות שכר, תורידי 33% ותורידי מהברוטו את הנטו

דורון מילברג:  150,000 זה שכר מאוד נמוך, עלות שכר

דורון מילברג:  תעשי חשבון פשוט

דורון מילברג:  150 זה יורד ל-100

דורון מילברג:  100 את מחלקת ל-2 זה 50

דורון מילברג:  50 זה ברוטו

דורון מילברג:  50 זה שכר מינימום

איריס ארונין: כי זה חצי משרה

איריס ארונין:  לנו מגיע חצי משרה באנגלית

דורון מילברג: בממשלה אתם נותנים שכר גבוה יותר

ילנה קליאמנוב: פה אנחנו רואים נתונים של מנהל החינוך שהעיר קלטה השנה יותר מ-661 תלמידים

ילנה קליאמנוב:  וגם בקיץ ראינו את הצורך לפתוח עוד כיתות נוספות, אז פתחנו 10 כיתות שהעולים, פליטים, בזמן המלחמה קיבלו לא רק לימודי עברית, אלא גם חוויות, גם טיפול פסיכולוגי כי הילדים הגיעו במצב

דורון מילברג: אני זוכר שהיינו בסיור בתחילת הקיץ בקייטנות שלהם 

דורון מילברג:  הם היו בהלם קרב הילדים

ילנה קליאמנוב: כן וגם הרבה עולים פנו ואמרו שלא הספיקו להם הרבה שעות עברית, אז אנחנו ראינו את הצורך להגדיל את הפעילות

ילנה קליאמנוב:  אלו התמונות של דירות קלט שלנו שהיא בתפוסה מלאה עד לא יודעת איזה חודש אין לנו מקום כרגע

דורון מילברג: רגע, דירות קלט המשרד מממן, נכון?     

קריאה: לא, עירייה

דורון מילברג: אין השתתפות שלהם?     

קריאה: לא

ילנה קליאמנוב: וגם לגבי ההרצאה, ראינו את הצורך, הפרויקטורים שלנו עבדו ללא הפסקה, ועולים פנו גם טרום עליה במצב לחץ, אז ראינו שאנחנו כבר לא עומדים בכל הטירוף הזה אז החלטנו לשנות את אופן קבלת העולים והתחלנו לעשות בכל שבוע הרצאה שבעצם המצגת הזאת עם כל הלינקים פעילים בשפה הרוסית

ילנה קליאמנוב:  אם צריך איזשהו הסבר על ביטוח לאומי אז זה ישר מעביר אותם לשירות שהם צריכים My visit, גם מתורגם הכל לרוסית וכל עולה בסוף ההרצאה כל עולה מקבל מצגת מאוד נוחה בשימוש, זה הצעדים הראשונים, והיא עוזרת להם בתהליכים

ילנה קליאמנוב:  גם על זה אולפן התרגום השפתי שלנו מגיל 5-17 כרגע יש לנו 16 כיתות

קריאה: אנחנו מתחילים הכנה לכיתה א' במסגרת הגיל הרך

קריאה:  - - -     

ילנה קליאמנוב: כן, באגף הקליטה שלנו וגם באולפן - - - איפה שהיינו, יש לנו גם שם שמונה כיתות נכון לעכשיו

ילנה קליאמנוב:  חוץ מהלימודים אנחנו לומדים גם תרבות, ציון חגים, פעילות מאוד מאוד ענפה

ילנה קליאמנוב:  וגם פרויקטים נוספים זה קידום תעסוקתי, פרויקטים תרבותיים, פעילות הורים עולים, לימודי עברית לעולים

שי פירון: במסגרת כספי התמיכות של המשרד גם, כמובן

ילנה קליאמנוב: ארבע כיתות כן, וכל 12 הכיתות הנוספות - - -     

עודד פורר: כמה כסף מקבלת עיריית ראשון לציון ממשרד הקליטה בסך הכל?     

ילנה קליאמנוב: סך הכל 400

ילנה קליאמנוב:  מה, בסך הכל?     

קריאה: קרוב למיליון שקלים

מירב בן ארי: עם המשכורות

ילנה קליאמנוב: עם המשכורות של הפרויקטורים

קריאה: גם יש הרבה תמיכות שהם רק משכורת

ילנה קליאמנוב: 	 גיל הזהב, גם מגיעים הרבה פנסיונרים שהם צריכים גם תמיכה, ויש לנו את בית העולה שאנחנו עושים מלא פעילויות להם וגם תוכנית הכרת הארץ ביחד עם משרד העלייה והקליטה

ילנה קליאמנוב:  ואלו בעצם תמונות מהפרויקטים שלנו, הכרת הארץ שזה גם מאוד חשוב

ילנה קליאמנוב:  שעכשיו אם פעם היה מספיק אוטובוס אחד, עכשיו כשיש לנו פעילות אז נרשמים מעל ל-200 , אז כל הפעילות מאוד מלאה

יבגני ברחמן: פי שלוש

ילנה קליאמנוב: זה קידום תעסוקתי שגם כמו שאמרתי, הגיעו הרבה אנשי מקצוע שאנחנו חייבים לחשוב מבחינת תעסוקה מה אנחנו עושים עם זה     

דורון מילברג: בגל האחרון אוקראינה-רוסיה, כמה מועסקים? יש לכם נתון?     

ילנה קליאמנוב: הם כרגע ממתינים לאולפן

רז קינסטליך: אחת הבעיות הקשות, סליחה שאני קוטע אותך אדוני היו"ר, זו המתנה של עולים לאולפן

רז קינסטליך:  עכשיו הם מגיעים לפה, הם לא יודעים מילה אחת בעברית וצריכים לחכות חצי שנה, שמונה חודשים, שנה, לאולפן

רז קינסטליך:  אז איך אתה רוצה שהם ייכנסו לעבודה?     

ילנה קליאמנוב: זה גם תלוי באיזה מקצועות

ילנה קליאמנוב:  אם לדוגמה מהנדסים, ישר נכנסים לתחום, מהנדסים, או אנשי הייטק הם יכולים

רז קינסטליך: בסוף יגיעו רק נשים, בוא נקרא לילד בשמו, ברגע שהגברים שלהם נשארו במלחמה

דורון מילברג: השאלה אם יש לך נתון כזה

ילנה קליאמנוב: 30% מהעלייה אלו אנשי הייטק, וגם מהנדסים

ילנה קליאמנוב:  הם כמעט כולם, ב-30% כמעט עובדים

ילנה קליאמנוב:  אבל זה רק מהנדסים

דורון מילברג: 30% מתוך 100 זה יפה

איריס ארונין: זה אומר שמגיע רופאה ובודקת את האפשרות להיות סייעת, אמנם חסרות לנו סייעות, אבל אני מרגישה שזה כמו בעלייה של שנות ה-90

דורון מילברג: נכון אבל זה קרה בכל גל עלייה

איריס ארונין: נכון, אבל אנחנו לא רוצים לחזור למה שהיה

עודד פורר: אתם צריכים להבין את המספרים שפה לדעתי הממשלה לא פוגעת מבחינת דחיפות הנושא

עודד פורר:  כי שנה להמתין ללימודי עברית אי אפשר

עודד פורר:  ומה שאולי לפני 20 שנים, רופא שהגיע מברית המועצות שהתפרקה והגיע לכאן, הוא עבר מעולם אחד לעולם אחר

עודד פורר:  חבר'ה שבאו משם יש להם אלטרנטיבות, באירופה מחכים להם בזרועות פתוחות, בעיקר אם אני מדבר על רופאים במקצועות רפואה

עודד פורר:  סתם שתבינו, הגיעו 1,000 רופאים ב-2022 למדינת ישראל, 1,000 רופאים הגיעו למדינת ישראל ואף אחד מהם לא בהשמה כי הוא לא יכול

עודד פורר:  עכשיו תבינו, 1,000 רופאים הגיעו ב-2022, בארבע השנים שקדמו ביחד, הגיעו 1,000 רופאים, אלו המספרים

רז קינסטליך: איך אתה מסביר את זה?     

קריאה: הם ברחו

דורון מילברג: הבעלים נשארו שם כמו שאמרת

עודד פורר: 2,800 מהנדסים הגיעו ב - - -     

אנה ליטרובניק: הנה השוואה פה בראשון, 1,876 נפש מרוסיה הגיעו, 748 מאוקראינה

קריאה: בסדר, ביחס לאוקראינה קצת יותר קטנה מרוסיה

אנה ליטרובניק: לא, כי יש להם אופציות להגיע למדינות אחרות מאוקראינה

אנה ליטרובניק:      - - -     

דלי אלי: אבל אני חייבת להגיד גם ש-40% מאלה שהגיעו נמצאים על הקו, הם הולכים, הם חוזרים, רבים מהם עובדים שם ורבים מהם גם נוסעים כדי לסיים את כל תהליך מכירת הרכוש

דלי אלי:  רוסים וגם אוקראינים אנחנו מזהים שהרבה מהם נמצאים על הקו

עודד פורר: כי הם היו צריכים לעזוב

אנה ליטרובניק: הכל בסדר אבל זה גם מטרפד את התהליך

אנה ליטרובניק:  הם נסעו, האולפן התחיל, והם עוד לא חזרו

דורון מילברג: מי שחיכה לאולפן חיכה שנה?     

קריאה: הם עדיין מחכים

דורון מילברג: עדיין מחכה? זה לא תקין

אנה ליטרובניק: אז המשרד הקים את האולפנים הפרטיים כחלופה לאולפנים עירוניים ושם לא מחכים שנה

אנה ליטרובניק:  באולפנים פרטיים לא מחכים שנה

קריאה: זאת אומרת בסך הכל אם אני מחכה, יש אלטרנטיבה מיידית?     

אנה ליטרובניק: נכון

שלומית אבינח: אבל צריך לשלם עליה הרבה כסף מראש

איריס ארונין: בגדול אנחנו יכולים להגיד שהאוכלוסייה שהגיעה לראשון לציון מבחינת ההשכלה שלה היא כן אוכלוסייה משכילה

איריס ארונין:  אנחנו מפחדים שיהיו יותר משפחות רווחה, כי בסוף אם רופאה תעבוד בתור סייעת או מהנדסים יעבדו בתור מנקים אז בסוף כן יהיו פה משפחות רווחה

עודד פורר: אני אגיד לכם, הם לא יעבדו, הם ילכו

עודד פורר:  יש אלטרנטיבות

עודד פורר:  צריך להבין

עודד פורר:  אנחנו לא חיים בעולם סגור

עודד פורר:  אין שום בעיה, אתה קם, אתה עוזב, המקצועות האלה הם מקצועות נדרשים, מקצועות ההנדסה, מקצועות הרפואה אלו מקצועות נדרשים

אנה ליטרובניק: לאנשים מרוסיה אין אלטרנטיבה חוץ ממדינת ישראל

קריאה: גרמניה

אנה ליטרובניק: לא, לא מקבלים

קריאה: עם הדרכון שלנו יש אלטרנטיבות, יקבלו אותם בלי בעיה

עודד פורר: זה שהם עשו לנו עליה ואם הוא רופא, תאמיני לי, מוצאים את הפתרונות

דורון מילברג: השאלה אם הוא מגיע ושרד, הוא לא צריך לעבור אולפן? הוא צריך לעבור אולפן

דורון מילברג:  הוא לא צריך לעבור מבחני השמה? הוא צריך לעבור מבחני השמה

עודד פורר: אני לא יודע בספרד, אני יודע שבגרמניה נותנים הרבה מאוד הטבות למי שמגיע, בטח אם הוא מגיע עם המקצועות האלה

עודד פורר:  בקנדה נותנים למקצועות האלה עדיפות

עודד פורר:       עכשיו, אני לא אומר, יש למדינת ישראל כלים טובים, רק מה שאתם צריכים להבין, במדינת ישראל ב-20 השנים האחרונות היו רגילים לעבוד ב-capacity מסוים של 20,000 עולים בשנה, בשנה האחרונה הגיעו 73,000 בשנה הבאה יגיעו בערך אותו מספר, כנראה

עודד פורר:  אחר כך אני מעריך שחלון ההזדמנויות הזה ייסגר, ופה רוב העול לצערי, נופל על הרשויות המקומיות בלי יותר מידי סיוע של המדינה

עודד פורר:  עכשיו, כשהן רשויות חזקות כמו ראשון, כמו אשדוד, כמו רשויות אחרות, הן נותנות מעבר

עודד פורר:  אתם פה, ואת זה אני אומר לראש העיר, נותנים מעבר, וכל הכבוד

רז קינסטליך: כן אבל זה לא פייר, כי אנחנו רשות שיכולה להרשות

עודד פורר: ולכן אני אומר שהשלטון המקומי צריך לראות איך הוא פועל בעניין הזה קצת מול הממשלה

עודד פורר:  הממשלה צריכה לעבוד אחרת

עודד פורר:  תסלחו לי החברים במשרד הקליטה שאני מכיר אותו טוב, הפרדיגמות שעובדים איתם, שהן אותן פרדיגמות של לפני עשר שנים בחלק מהמקרים, תקנות התמיכה, זה הכל כל כך מסורבל, אתה עד שתראה את הכסף מתקנות התמיכה

רז קינסטליך: עוד 1,000 שנה

עודד פורר: ובסוף על מה אנחנו מדברים? על סכום של מיליון שקלים לרשות מקומית בסדר גודל הזה שקולטת 3,000 עולים

עודד פורר:  אני בלי לבדוק, מעריך שזה לא מהווה 30% מהתקציב שלך למחלקת ה - - - 

ילנה קליאמנוב: חשוב לציין גם שאפילו לפני גל העלייה, הילדים שהגיעו לחינוך המיוחד וחיכו בתור לפסיכיאטר דוברי שפה רוסית חצי שנה, שלושה חודשים, גם לפסיכולוג, ועכשיו הגיעו גם בגל הזה הרבה רופאים שהם גם בעלי ידע, שהם גם פסיכולוגים וגם פסיכיאטרים, שזו הזדמנות להעסיק אותם     

עודד פורר: הם לא יכולים לעסוק את זה

עודד פורר:  לא משנה, עזבו, אלו בעיות באמת מורכבות

עודד פורר:  אבל הפתרון הוא, אחד, שמבחינת משרד הקליטה צריך לייצר תקציבים כמה שיותר גמישים, שניתנים לרשויות כדי לפעול באופן גמיש יותר

עודד פורר:  כי הרי כל ה-3,000 האלה כשהם ייכנסו לבעיות של רווחה, כשהם ייכנסו לבעיות של אלימות, כשהם ייכנסו לבעיות בבתי ספר, בסוף זה יגיע לפתח של העירייה פה, זה לא יגיע לפתח של משרד הקליטה

עודד פורר:  ופה צריך לחשוב מחוץ לקופסה

עודד פורר:      קודם כל יש תקציב במשרד, אפשר לעשות הסטות של תקציב ולבוא לתת אותו בהכרח בתמיכות

עודד פורר:  יש מנגנון של קולות קוראים, משרד הקליטה לא כל כך עובד איתו

עודד פורר:  אנחנו במשרד נגב גליל עבדנו איתו המון

עודד פורר:  עושים קול קורא לרשויות מקומיות, מעבירים את הכסף הרבה יותר מהר, התהליך הבירוקרטי הוא הרבה יותר קצר

עודד פורר:  על פרויקטים, אגב, בעיקר לילדים, אני מאוד מאוד מוטרד ממה שיקרה פה לילדים

שי פירון: לילדים, אנחנו, מעבר לזה שהגדלנו את פלא ושילשנו את יעל, אני רק רוצה לומר שאנחנו מקיימים בסוף החודש הזה סיעור מוחות עם נציגי רשויות מקומיות בדיוק בשביל העניין הזה, לחשוב מחוץ לקופסה, לשמוע מהשטח את הדברים, ולראות איך אנחנו יכולים לשנות?     

עודד פורר: הדבר האחרון שאני רוצה כן לבקש ממכם פה בעירייה וגם להציע את העזרה, אני הבנתי שעשו את זה באולפן שביקרנו בו וזה בשיתוף פעולה עם קק"ל לגבי נושא של ציונות ומסורת יהודית

עודד פורר:  תראו, בטווחי זמן כאלה צריך לעבוד מי שיכול לעבוד גמיש ומהר

עודד פורר:  ממשלה לא עובדת גמיש ומהר בטח לא כרגע שאין לה תקציב, ואף אחד לא יודע, אני לא צריך להסביר על המצב הפוליטי מעבר לזה

עודד פורר:       קק"ל גוף יותר גמיש, אתם כרשות מקומית גוף יותר גמיש ופעיל

עודד פורר:  ככל שאפשר לחבר במובנים האלה גם אם זה עוד טיולים, עוד סיורים, הרי בסוף אתה לוקח אוטובוס כזה של ילדים ומוציא אותו לטיול, וגם את ההורים, ומוציא אותם לסיור עם מדריך דובר רוסית, יודעים לעשות את זה, ואתם גם עושים

עודד פורר:  ככל שתרצו סיוע מול קק"ל במובנים האלה, וזה כן אני לפחות יכול לדחוף ואולי להביא עוד קצת תקציב משם, זה בטח בשלב הראשון

עודד פורר:      מעבר לזה, אני באמת חושב שבראשון עושים עבודה נהדרת, ואני יודע שפה אתם יכולים עכשיו להפגין לממשלה ולכנסת איך עושים אחדות

עודד פורר:  הבנתי שיש פה רוחות של אחדות

רז קינסטליך: איפה אתה מרגיש את הרוחות? תסגרו את החלון שלא יעוף לי בטעות

איריס ארונין: יש לנו פה עוד כמה שקפים

איריס ארונין:  גם בעיר פועל מוקד הקליטה ליוצאי אתיופיה גם בשיתוף משרד הקליטה, אז אספנו כמה שקפים

עודד פורר: אין כבר את המוקדים נכון?         

קריאה: יש פרויקטורים

קריאה: עובדי משרד החינוך, המוקדים זה עבור משרד החינוך

איריס ארונין: אצלנו מתוך אגף הנוער והצעירים אצלנו במנהל קהילה, אבל קוראים למוקד בשמו הקודם

שי פירון: אנחנו כן נתנו עוד פרויקטורים לטובת יוצאי אתיופיה

איריס ארונין: נכון, יש לנו אחד, היו לנו שניים עכשיו יש לנו אחד שהוא גם מלווה עולים יוצאי אתיופיה

איריס ארונין:  שוש את רוצה לספר? תציגי את עצמך

שוש אבטליון: שוש אבטליון, אני סגנית ראש מנהל החינוך ואני אחראית בעצם על רצף הגילאים של ההורים בעיר

שוש אבטליון:  אנחנו עובדים עם משרד החינוך, עם חגית בן זוהר, בשיתוף פעולה עם אגף הקליטה וגורמים נוספים בעיר

שוש אבטליון:       התוכנית, מבחינת העולים החדשים, יש לנו מיפוי מאוד מדויק לגבי העולים

שוש אבטליון:  יש לנו אגף למדידה והערכה שבעצם אנחנו כל הזמן ממפים את העולים ומוודאים את הכמויות והמספרים והמקורות מאיפה מגיע, וריכוז בתי הספר שיש בהם עולים

שוש אבטליון:  יש לנו שתי שכונות שבאמת מרכזות את יוצאי אתיופיה

שוש אבטליון:       לגבי חבר העמים הם מפוזרים, וגם בחבר העמים יש לנו מוקדים מסוימים שאנחנו נותנים את הדגש עליהם ביחד עם משרד החינוך

שוש אבטליון:      לגבי העלייה, אני אדבר באופן כללי כי יש את תוכנת הדרך החדשה, שבעצם מתכללת את כל נושא יוצאי אתיופיה, ואני מתכללת את הדרך החדשה בעיר

שוש אבטליון:  גם כאן, אנחנו עושים איגום משאבים שבאמת כל ילד יקבל את המענה

שוש אבטליון:  אנחנו גם פיתנו תוכנית חדשה חדשה בעיר שלנו לפני שנה, של מצוינות לילדי אתיופיה, הכוונה היא שאנחנו נראה את הילדים האלה בכיתות מחוננים ומצטיינים

שוש אבטליון:  אנחנו הצבנו לנו את זה כיעד, אנחנו ממש לקחנו את זה על עצמנו, וביחד עם איגום משאבים עירוני, הדרך החדשה, אנחנו ממש ממפים את הילדים שמאותרים כבעלי פוטנציאל או מאותרים כמחוננים ולא מגיעים למרכז, מלווים אותם ברמה האישית

שוש אבטליון:      יש לנו הרבה תוכניות ברמה עירונית שנותנים מענה, אבל הן לא תוכניות צבועות, אלא אנחנו באמת משתדלים שיהיה שילוב של ילדים רגילים איתם

שוש אבטליון:  פה זה מעט מעט מהתוכניות שקיימות

שוש אבטליון:  גולת הכותרת שלנו היא באמת מרכזי הצלחה עירוניים שיש לנו, שנמצאים ב-23 בתי ספר, בעלייה האחרונה באמת נעזרנו בהם לשילוב הילדים שהגיעו מאוקראינה שבאמת נכנסו, כדי שזה יהיה המשך יום לימודים וגם מענה בתוך בית הספר

שוש אבטליון:       יש לנו מרכזי למידה, שקיימים בשגרה גם לילדים הרגילים וליוצאי אתיופיה, אבל בעלייה האחרונה פתחנו שני מרכזים ייעודיים לתלמידי היסודי בבית ספר אשכולות ובבית ספר חביב, שבאמת הכנסנו שם כדי שיהיה גם המשך יום לימודים, וגם מורה לעברית

שוש אבטליון:  יש לנו תגבור שפתי בגני הילדים, זה משהו באמת שאנחנו עבדנו עליו מתוך ראייה, אנחנו גילינו שיש לנו גנים שהילדים מגיעים לגן והם לא יודעים לדבר עברית כי הם נמצאים בגנים שהם דוברי רוסית, ואז הילד מגיע והוא לא מכיר את השפה הדבורה

שוש אבטליון:  ולכן אנחנו בגנים עושים מיפוי ובגנים האלה אנחנו מתגברים אותם בתגבור שפתי

רז קינסטליך: כמה אנחנו מתגברים on top מה שאנחנו מקבלים?     

שוש אבטליון: אנחנו לא מקבלים

רז קינסטליך: לא מקבלים בכלל

רז קינסטליך:  כמה כאלה יש לנו? תקשיב

רז קינסטליך:  זה game changer לילדים האלו, אתה מבין את העניין? הגננות, בוא עזוב את הוועדה, בוא איתי לגננות שיש להן את הילדים האלו, מה הם אומרות לך על אותה בחורה שמסייעת שפתית בגן, ואז תבין עזוב ועדה זה יפה, מה בשטח? הגננת אומרת שמצילים לנו את הגן, מצילים את הגן

רז קינסטליך:  עכשיו אנחנו משקיעים בזה, וקשה לאתר אותם, אפילו לא יודע כמה זה קשה, מנהל החינוך עושה את זה בצורה מצוינת, אבל זה באמת משהו שכדאי ללמוד איך ליישם אותו, זה באמת משנה לילדים האלה את היום-יום

רז קינסטליך:  גם לגננת במיוחד

דלי אלי: לגנים פרטיים?     

קריאה: לגנים עירוניים

רז קינסטליך: לא, לראשון יש למעלה מ-400 גנים

רז קינסטליך:  ראשון עיר צעירה, אנחנו עיר מאוד צעירה יש מקום ל-450 גני עירייה, שבגנים האלה משולבים אתיופים ורוסים וכולם, ובסוף הילד יושב בגן ולא מבין מה קורה סביבו

רז קינסטליך:  ומגיעה אותה אחת שפתאום מדברת עם הגננת ומסבירה לגננת בכלל מה הוא רוצה? הגננת לא יודעת רוסית או אמהרית או לא משנה מה

רז קינסטליך:  תביני את המשמעות לילד שמגיעה לו מישהי כזאת שעוזרת לו, ועל אחת כמה וכמה מה זה עושה לאותה גננת שיש לה את העזרה הזאת

רז קינסטליך:       זה בין שגננת רוצה לקלוט, לבין גננות שלא רוצות לקלוט

רז קינסטליך:  שתבין, יש גננות שאומרות אל תביאו לנו, אני לא רוצה להגיד את זה בקול, הן אומרות אל תביאו אני לא יודעת איך להתמודד איתו

רז קינסטליך:  יושב ילד לא מבין מילה, יושב כמו מסכן בגן, הילדים לא משחקים, בתקווה שאולי יש מישהו שכן מדבר ויש כאלה שכבר ותיקים שכבר לא רוצים לדבר

רז קינסטליך:  דרך אגב זה מודל מאוד מוצלח שלנו, הדבר הזה

עודד פורר: יפה מאוד

קריאה: המחשב לכל ילד מוענק גם לילדים עולים?     

שוש אבטליון: לא לא, אני רק אדבר באופן כללי על זה שאנחנו עיר קולטת עלייה, מאותגרים עם אוכלוסיית יוצאי אתיופיה, ממש אתגר לא פשוט שאנחנו מנסים לפצח אותו וללמוד ולא מתייאשים כדי באמת לנסות לפצח את זה

שוש אבטליון:  והעלייה הגדולה האחרונה מחבר העמים, שזה קרוב ל-600 תלמידים נוספים במערכת החינוך, שזה מאתגר

שוש אבטליון:  אנחנו עובדים בשיתופי פעולה עם משרד החינוך, אבל מי שנמצא פה יודע

זיווה לסר: שלום, נעים מאוד זיווה לסר מנהלת המוקד

קריאה: היו"ר ממהר קצת אז לקצר

זיווה לסר: אז אני אתחיל מהבקשות, משרד העלייה והקליטה שעד לפני הקורונה כמה שנים, הממונות כמו שמכירות אותי נמצאות פה, הכשרות מקצועיות משרד העלייה והקליטה מימן, ואנחנו לא מקבלים מימון, כרגע העירייה מחזיקה את זה וזה עקב אכילס של האוכלוסייה, בנוסף להעצמת השפה העברית שגם העירייה מחזיקה

רז קינסטליך: תסבירי לו במילה אחת

זיווה לסר: נדרש תקציב

רז קינסטליך: תסבירי מה הפעילות הזאת

זיווה לסר: אנחנו מבקשים תקציב להכשרות מקצועיות כיוון שהפער התרבותי וההשכלתי מאוד גבוה, ואנחנו מבקשים את המשך המימון של משרד העלייה והקליטה

זיווה לסר:  אתם יכולים לראות גם בתמיכות של 2022

עודד פורר: למה אתם לא מקבלים את זה גם מהדרך החדשה בעצם?     

שוש אבטליון: מה שאנחנו מקבלים מהדרך החדשה זה לא את הקורסים עצמם

שוש אבטליון:  כל עיר מקבלת סכום קטן

עודד פורר: נעשה את זה באופן פשוט

עודד פורר:  תוכלו להעביר לי משהו בכתב?     

שלומית אבינח: תעבירו את הבקשה, כי אנחנו לא מכירים את זה בכלל

עודד פורר: את הבקשה עצמה

עודד פורר:  מה שביקשת כרגע, בכתב, בצורה מסודרת

זיווה לסר: ואת הנושא של השלמת 12 שנות לימוד

זיווה לסר:  העירייה מחזיקה וזה מאוד מכביד

שלומית אבינח: אני יודעת שיש כל פעם תוכנית תל"ל יושבת בהתאם לבקשות שהיא מגישה

זיווה לסר: את מי שמממן את הנושא של השלמת השכלה

זיווה לסר:  העירייה פעם ראשונה זה כבר שנה שלישית - - -     

עודד פורר: זיווה, תעבירי לנו את זה כתוב, כולל סכומים

זיווה לסר: בשמחה

זיווה לסר:  אז אלו התוכניות שאנחנו מפעילים למענם בכל העיר, בקירוב יש לנו כ-10,000

זיווה לסר:  אנחנו מנסים לסייע גם בגיל הרך עם כל המערכות, השולחנות העגולים, שילוב בפעילויות הקיימות

זיווה לסר:       לנוער, אנחנו שייכים מבחינת החלטת ממשלה, כמו שאתה יודע, למנהל קהילה אגף נוער וצעירים

זיווה לסר:  אבל כל הפעילות נעשית עם כל האגפים כולל אגף הקליטה, ואנחנו מאוד מודים לכם על מה שאתם מסייעים

רז קינסטליך: תודה רבה

רז קינסטליך:  עוד מישהו מהעירייה?     

עודד פורר: שוב אני לא אחזור על מה שכבר אמרתי, עיריית ראשון היא דוגמה בהרבה מאוד מובנים לאיך קולטים עלייה

עודד פורר:  כשיש לשלטון המקומי את היכולת האמיתית לעשות את מה שלממשלה יהיה לה קשה מבחינת הגמישות, אבל משרדי הממשלה צריכים להבין בין אם זה משרד הקליטה, ובין אם זה אחרים, הם חייבים לתקצב את זה

עודד פורר:  אי אפשר לצפות שיקלטו כאן פי שלוש עם אותם משאבים

עודד פורר:  זה לא יקרה

עודד פורר:  גם צריך להבין שזה אירוע זמני, ככל שישקיעו נכון בשנתיים האלה, זה לא יעלה הרבה כסף אחר כך

עודד פורר:  רק צריך תקציבים, אבל לא בתקציב מדינה בכלל

רז קינסטליך: אז תודה רבה לכם שבאתם, כמו שאמרתי ראשון מחבקת

רז קינסטליך:  תמשיך לחבק את נושא הקליטה, אנחנו מאמינים בזה

רז קינסטליך:  באמת יש צוות בעירייה מסור, מקצועי, יש מנהלת חדשה

רז קינסטליך:  כמה זמן את מנהלת כבר?     

ילנה קליאמנוב: מיולי

רז קינסטליך: אני שומע שכולם מרוצים, אני שומע מהרחוב שמרוצים

רז קינסטליך:  אז תודה רבה לכם שבאתם לעשות את הוועדה אצלנו בעיר, אנחנו מלטפים ואוהבים ושיהיה בהצלחה לכולנו

עודד פורר: תודה רבה